text: Jeanette Ottesen får skuffende sidsteplads
  08 august 2016 kl. 04.34
  Jeanette Ottesen svømmede natten til mandag finale i kvindernes 100-meter butterfly, men desværre kom hun ind på en skuffende sidsteplads.
  Janette Ottesen fra Triton Vejle svømmede en ærgerlig ottendeplads hjem ved OL i Rio i nat.
  Ottesen svømmede i tiden 57,17, hvilket altså gav hende en sidsteplads i finalen, der blev vundet af svenske Sarah Sjøstrøm, der sætter både olympisk rekord og verdensrekord i tiden 55,48.
  - Jeg ved ikke hvorfor jeg ikke lige rammer den i dag, men det er bare ikke min dag. Jeg har gjort alt hvad jeg kunne. Nu skal jeg lige sunde mig lidt, siger Janette Ottesen i en pressemeddelelse fra Dansk Svømmeunion.
  